Publication: Magyar Közlöny
Issue: MK-1999-47 (Year: 1999, Number: 47)
Era: 1990-2004
Section: szabályairól szóló 1957. évi IV. törvény (Áe.) 3. §-ának (6) bekezdése alapján eltérő rendelkezés hiányában a társadalombiztosítási ügyekre is irányadó Áe. 72. §-a (4) bekezdésének
Paragraph Index: 169

a) pontja szerint ugyanis nincs helye a jogerős államigazgatási határozat bírósági felülvizsgálatának, ha azt törvény kizárja. A Bsz. 105. §-a alapján a törvény hatálybalépését megelőzően hozott irányelvek, elvi döntések és kollégiumi állásfoglalások az eltérő tartalmú jogegységi határozat hozataláig alkalmazhatók. Mindezek alapján szükségessé vált a rendelkező rész szerinti, az e tárgyhoz kapcsolódó kollégiumi állásfoglalástól eltérő iránymutatást tartalmazó és a hatályos jogszabályoknak is megfelelő jogegységi határozat meghozatala. Ennek közzétételétől az állásfoglalás már nem alkalmazható az előzőekben említett jogszabályokhoz kapcsolódó perekben. Budapest, 1999. május 5. Dr. Petrik Ferenc s. k., a tanács elnöke Dr. Kaszainé Bauer Jánosné dr. s. k., dr. Mezey Katalin s. k., előadó bíró bíró Dr. Lomnici Zoltán s. k., Dr. Kozma György s. k., bíró bíró A Magyar Köztársaság Legfelsőbb Bírósága jogegységi határozata 3/1999. KJE szám A MAGYAR KÖZTÁRSASÁG NEVÉBEN! A Magyar Köztársaság Legfelsőbb Bíróságának közigazgatási jogegységi tanácsa 1999. május hó 5. napján megtartott nem nyilvános ülésén a Közigazgatási Kollégium vezetőjének indítványa folytán meghozta a következő jogegységi határozatot: A nyugellátás, hozzátartozói nyugellátás iránti igények, valamint az egészségbiztosítási igények érvényesítésével kapcsolatos perek illeték- és költségmentesek. A társadalombiztosítási járulék fizetési kötelezettséggel kapcsolatos perekre a tárgyi költségmentesség nem vonatkozik. INDOKOLÁS I.

Source: https://magyarkozlony.hu/hivatalos-lapok/763cfb17331e5da1ef5339d0d89c7c70eaf5d805/dokumentumok/176be3983e6dcbb5d5086a1c4d2106210a533d73/letoltes